recursal/SuperWikiNEXT-32B huggingface dataset:
Ο **Γρηγόρης Καψάλης** (Ελαφότοπος Ιωαννίνων, 1929) είναι Έλληνας οργανοπαίχτης. Αποτελεί τον κορυφαίο εκπρόσωπο της μουσικής παράδοσης του Ζαγορίου και των Ιωαννίνων, ενώ συγκαταλέγεται και ανάμεσα στους σημαντικότερους δεξιοτέχνες του λαϊκού κλαρίνου.

Γεννημένος το 1929 στον Ελαφότοπο Ζαγορίου, μυήθηκε στο κλαρίνο κοντά στον πατέρα και τον παππού του και στην συνέχεια μαθήτευσε στη περίφημη σχολή του Ξηρομέρου κοντά στον Βασίλη Σαλέα.

Συνεργάστηκε με τους σημαντικότερους οργανοπαίχτες της ηπειρώτικης μουσικής: τον Φίλιππο Ρούντα, τους Χαλκιάδες, τον Χρόνη Καψάλη και από τις αρχές της δεκαετίας του '60 αξιώθηκε να γίνει μέλος στο συγκρότημα "Τα Τακούτσια", που θεωρείται ο κυριότερος θεματοφύλακας της Ζαγορίσιας παράδοσης.

Έχει δώσει συναυλίες σε όλη την Ελλάδα και σε πολλές χώρες του εξωτερικού, καθώς και στον Ελληνισμό της διασποράς. Το 1993 εμφανίστηκε στο Μέγαρο Μουσικής Αθηνών στο αφιέρωμα στους κορυφαίους δεξιοτέχνες του λαϊκού κλαρίνου. Έχει αποτυπώσει την τέχνη του σε πολλές τηλεοπτικές και ραδιοφωνικές εκπομπές, σε ταινίες ντοκιμαντέρ και στην πλούσια δισκογραφική του παραγωγή`με την γαλλική ραδιοφωνία, τον πολιτιστικό σύλλογο Ζαγορισίων, το πνευματικό κέντρο Δήμου Ιωαννιτών και με το Λύκειο Ελληνίδων.

Διετέλεσε διδάσκαλος του κλαρίνου στο Μουσικό Γυμνάσιο Δολιανών Ιωαννίνων. 

Τραγουδιστής και ο ίδιος, ο Γρηγόρης Καψάλης συνεργάζεται εδώ και πολλά χρόνια στο τραγούδι με τον Γιάννη Παπακώστα από τους Χουλιαράδες, χωριό με πλούσια τραγουδιστική παράδοση, και στο λαούτο με τον Χρήστο Ζώτο.

Πηγές
-----

* Το αλάτι της γης - Εκπομπή αφιέρωμα στον Γρηγόρη Καψάλη και τον Χρήστο Ζώτο
* Ελλήνων Δρώμενα: «Ο Γρηγόρης Καψάλης και τα ξακουστά Τακούτσια» Αρχειοθετήθηκε 2020-08-13 στο Wayback Machine.
* «Γρηγόρης Καψάλης. "Ένας μουσικός-μύθος στο Ζαγόρι"». *"Χορεύω"* (Όσμωσις Εκδοτική Ε.Ε.) **Πρόσωπα** (11): 26.. Ανακτήθηκε στις 19-09-2012. [*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 27260038
* BNF: cb13973794d (data)

 |

 |
Η **Δέσποινα Μπουγιατιώτη** (Αθήνα, 10 Νοεμβρίου 1986) είναι Ελληνίδα ηθοποιός.

Πρώτα Χρόνια
------------

Γεννήθηκε το 1983 στην Αθήνα όπου και μεγάλωσε. Το 2006, αποφοίτησε από τη Δραματική Σχολή "Σύγχρονο Θέατρο Αθήνας" του Γιώργου Κιμούλη.

Βιογραφικό
----------

### Θέατρο

Στο θέατρο συμμετείχε στις παραστάσεις Οιδίπους Τύραννος του Σοφοκλή για το Φεστιβάλ Επιδαύρου 2005 (σκην. Γιώργου Κιμούλη),*Ο Παπουτσωμένος Γάτος* του Σαρλ Περώ από το Θίασο "Κύτταρο" (σκην. Λευτέρη Λουκαδή), *The Sunshine Play* του Peca Ştefan στο "Νέο Ελληνικό Θέατρο" (σκην. Βαγγέλη Λεμπέση), *Το Απόκρυφον Σημείο* του Paul de Kock από τη Θεατρική Εταιρεία "ΑΝΑΣΣΑ" στο Μουσείο Νεώτερης Κεραμικής (σκην. Βενετίας Μοσχόβου).

### Τηλεόραση

Έκανε την πρώτη της τηλεοπτική εμφάνιση το 2007 όταν πήρε έναν από τους βασικούς ρόλους στη σειρά εποχής «*Δεληγιάννειον Παρθεναγωγείον*» στον ΑΝΤ1. Εκεί υποδύθηκε την Εβραία μαθήτρια Ρόζα Λεβή τη σεζόν 2007-2008. Από το 2008 μέχρι το 2011 πρωταγωνίστησε στην κωμική σειρά «*Η Πολυκατοικία*» στο Mega Channel. Εκεί υποδύθηκε την ατίθαση έφηβη τηλεοπτική κόρη του Παύλου Χαϊκάλη και της Νικολέττα Βλαβιανού, έχοντας μόνιμη συμμετοχή και στους τρεις κύκλους της σειράς.
Το 2015, έκανε μία έκτακτη εμφάνιση στην καθημερινή σειρά «*Οι Συμμαθητές*». Το 2019, συμμετείχε στις σειρές «*Ελεύθερη Σχέση*» και «*Έτερος Εγώ: Χαμένες Ψυχές*».

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2007-2008 | Δεληγιάννειον Παρθεναγωγείον | ANT1 | Ρόζα Λεβή | Βασικό Καστ |
| 2008-2011 | Η Πολυκατοικία | MEGA | Ναταλί Μπαλαφούτη | Πρωταγωνιστικός Ρόλος |
| 2015 | Οι Συμμαθητές | ANT1 | σύντροφος Ζαχαρία | 4 επεισόδια |
| 2019 | Ελεύθερη Σχέση | OPEN | Βίκυ | 5 επεισόδια |
| Έτερος Εγώ: Χαμένες Ψυχές | COSMOTE TV |  | Βασικό Καστ |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2007 | Ο γλάρος | Νίνα |
| Πού είσαι; |  |
| 2008 | Party Animals | Μαρίνα |

Αναφορές
--------

1. ↑  «Συντελεστές». *www.tch.gr*. Ανακτήθηκε στις 30 Ιουλίου 2019.
2. ↑  «Δέσποινα Μπουγιατιώτη για Πολυκατοικία». *enet.gr*. 2009-02-15.. Ανακτήθηκε στις 2009-02-15.
Η **Γρηγορία Γκόλια** (22 Μαρτίου 1974) είναι Ελληνίδα προπονήτρια χειροσφαίρισης ενώ παλιότερα υπήρξε διεθνής αθλήτρια στο ίδιο άθλημα.

Καριέρα
-------

Κατάγεται από τη Μελίκη Ημαθίας. Γεννήθηκε στη Βέροια στις 22 Μαρτίου 1974. Ξεκίνησε το χάντμπολ στις Γ.Ε. Βέροιας το 1989, κατακτώντας 5 πρωταθλήματα, 4 κύπελλα και 2 πρωταθλήματα νεανίδων. Μετά αγωνίστηκε στην Αναγέννηση Άρτας, κατακτώντας άλλα 8 πρωταθλήματα και 5 κύπελλα. Το 2002 έκανε το μεγάλο βήμα και παίρνοντας μεταγραφή για την Γερμανική **Όλντερμπουργκ**, όπου έμεινε 3 χρόνια. Κατόπιν επέστρεψε στην Ελλάδα για τον Αθηναϊκό στον οποίο έμεινε μόλις έναν χρόνο, αφού η ομάδα διαλύθηκε. Τη διετία 2006-2008 αγωνίστηκε στην Ορμή, με την οποία κατέκτησε δύο ακόμα πρωτάθληματα και ένα κύπελλο Ελλάδας το 2007.

Υπήρξε διεθνής με την εθνική Ελλάδας από το 1990 έως το 2006, οπότε ανακοίνωσε την αποχώρησή της. Με την εθνική ομάδα αγωνίστηκε περισσότερες από 130 συμμετοχές ενώ υπήρξε βασικό στέλεχός της στους Ολυμπιακούς Αγώνες του 2004.

Το 2008 ξεκίνησε την καριέρα της ως προπονήτρια αναλαμβάνοντας την ομάδα χάντμπολ γυναικών του Π.Α.Ο.Κ. Στον ΠΑΟΚ παρέμεινε για εννιά σεζόν, μέχρι το 2017.. To 2018 υπέγραψε συμβόλαιο συνεργασίας με την Αναγέννηση Άρτας όπου παρέμεινε για επτά μήνες.

Τίτλοι
------

**Ως παίκτρια**  

* 15 Πρωταθλήματα Ελλάδος:
	+ με τη Βέροια: 1989, 1990, 1991, 1992, 1993
	+ με την Αναγέννηση Άρτας: 1995, 1996, 1997, 1998, 1999, 2000, 2001, 2002
	+ με την Ορμή Πάτρας: 2007, 2008
* 9 Κύπελλα Ελλάδας:
	+ με τη Βέροια: 1989, 1990, 1991, 1992
	+ με την Αναγέννηση Άρτας: 1998, 1999, 2001, 2002
	+ με την Ορμή Πάτρας: 2007
* 2 Πανελλήνια πρωταθλήματα νεανίδων: 1991, 1992

**Ως προπονήτρια**  

* 1 πρωτάθλημα Ελλάδος:
	+ με τον Π.Α.Ο.Κ.: 2013
* 2 Κύπελλα Ελλάδος:
	+ με τον Π.Α.Ο.Κ.: 2014, 2016

Παραπομπές
----------

1. ↑  Συντονίστρια στην Εθνική ομάδα η Γρηγορία Γκόλια. paokmania.gr. 25 Νοεμβρίου 2015.
2. ↑  Για 8η χρονιά η Γκόλια στον ΠΑΟΚ[*νεκρός σύνδεσμος*]. paokplanet.gr. 11/06/2015. Ανακτήθηκε: 05/11/2016.
3. ↑  Νέα εποχή με Τζουβάρα στον ΠΑΟΚ. sport-fm.gr. 20 Ιουνίου 2017.
4. ↑  «Διαζύγιο» Άρτας- Γκόλια την "έφαγε" η ήττα από την Βέροια 2017. laosnews.gr. 26 Φεβρουαρίου 2019.
Το **Δικαστήριο Γουαϊτάνγκι** είναι δικαστήριο της Νέας Ζηλανδίας με την εξουσιοδότηση να αποζημιώνει Μαορί κατοίκους για γη που έχασαν είτε από απάτη ή βιαίως από το 1840. Εγκαθιδρύθηκε με Κοινοβουλευτική Πράξη το 1975, όταν οι διαμαρτυρίες για εκκρεμή παράπονα από τη Συνθήκη του Γουαϊτάνγκι είχαν αυξηθεί, ώστε να παρέχει μια νόμιμη διαδικασία με την οποία οι διεκδικήσεις της Συνθήκης Μαορί θα μπορούσαν να εξεταστούν. 

Η ερευνητική διαδικασία συμβάλει στην επίλυση διεκδικήσεων της Συνθήκης και, μ'αυτόν τον τρόπο, στην τακτοποίηση άλυτων θεμάτων μεταξύ των Μαορί και των Πακέχα (δηλ. μη-Μαορί). Το Δικαστήριο Γουαϊτάνγκι είναι ασυνήθιστο καθώς εγκαθιδρύθηκε ως μόνιμη επιτροπή έρευνας. Γι'αυτό το λόγο, διαφέρει από ένα δικαστήριο κατά πολλές σημαντικές απόψεις.

Βλέπε επίσης
------------

* Συνθήκη του Γουαϊτάνγκι

Εξωτερικοί σύνδεσμοι
--------------------

* Επίσημος Δικτυακός Τόπος του Δικαστηρίου Γουαϊτάνγκι
Η **Γκλόρια Άντρεα Καρά** (γεννημένη στις 15 Ιουνίου 1971 στο Μπάνφιλντ, Μπουένος Άιρες, Αργεντινή) περισσότερο γνωστή ως **Γκλόρια Καρά** είναι Αργεντινή ηθοποιός, τραγουδίστρια και συνθέτης. Άλλαξε το πραγματικό της επίθετο μετά από συμβουλή του ηθοποιού Ντάριο Βιτόρι.

Είναι η ιδρύτρια, τραγουδίστρια και συνθέτρια του συγκροτήματος *Coronados de Gloria*. Το 2018, αυτή και πολλές άλλες γυναίκες καλλιτέχνιδες ηχογράφησαν τη δική τους εκδοχή του τραγουδιού "Bella Ciao "ώστε να υποστηρίξουν το δικαίωμα στη νόμιμη άμβλωση στην Αργεντινή.

Παραπομπές
----------

1. ↑  www.infobae.com/2015/09/02/1752470-gloria-carra-confirmo-su-separacion-luciano-caceres/.
2. ↑  Cantor-Navas, Judy (August 8, 2018). «Argentine Artists Sing Version of 'Bella Ciao' for Abortion Rights». *Billboard*.. Ανακτήθηκε στις 23 April 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 107259458
* ISNI: 0000 0000 7697 753X
* GND: 140578676
* SUDOC: 130260363

 |

 |
Συντεταγμένες: 44°12′N 19°18′E﻿ / ﻿44.200°N 19.300°E﻿ / 44.200; 19.300

Η **Γκλόγκοβα Πλάνινα** (σερβικά κυριλλικά: *Глогова планина*, σερβικά λατινικά: *Glogova planina*) είναι βουνό στα ανατολικά της Βοσνίας και Ερζεγοβίνης, με υψόμετρο 711 μέτρων. Αποτελεί τμήμα των Δειναρικών Άλπεων.

Η Γκλόγκοβα Πλάνινα αποτελεί τμήμα του ορεινού όγκου της Ανατολικής Βοσνίας.

Δείτε επίσης
------------

* Κατάλογος βουνών της Βοσνίας και Ερζεγοβίνης

Παραπομπές
----------

1. 1 2  (Αγγλικά) «Dinaric Alps». *www.summitpost.org*. Ανακτήθηκε στις 24 Μαρτίου 2009.
2. 1 2  (Αγγλικά) «Glogova Planina, Boznia and Herzegovina». *www.traveljournals.net*. Ανακτήθηκε στις 24 Μαρτίου 2009. [*νεκρός σύνδεσμος*]

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Βοσνία και Ερζεγοβίνη
 |

 |
Ο **Διονύσιος Πυλαρινός** (1927-2007), του Χαραλάμπους, ήταν Έλληνας γιατρός και πολιτικός. Υπηρέτησε ως δήμαρχος και ως βουλευτής, καταξιωμένος κοινωνικά, επαγγελματικά και επιστημονικά.

Βιογραφία
---------

Καταγωγή και ιατρικό λειτούργημα
--------------------------------

Γεννήθηκε στο Σαρακηνάδο Ζακύνθου το 1927 και σπούδασε Ιατρική στο Πανεπιστήμιο Αθηνών. Εργάστηκε στο Λαϊκό Νοσοκομείο και στα τέλη της δεκαετίας του '50 επέστρεψε στο νησί του και εργάστηκε ως γιατρός στο Νοσοκομείο Ζακύνθου, διατελώντας διευθυντής της Παθολογικής Κλινικής.

Διετέλεσε για αρκετά χρόνια πρόεδρος του διοικητικού συμβουλίου του Μουσείου Σολωμού και επιφανών Ζακυνθίων.

Πολιτική σταδιοδρομία
---------------------

Πολιτικά ήταν αρχικά μέλος της Ένωσης Κέντρου. Το 1986 κέρδισε τις δημοτικές εκλογές και ορκίστηκε δήμαρχος Ζακυνθίων, έχοντας εκλεγεί με ποσοστό 50,6% στον δεύτερο γύρο, επικρατώντας του Γιώργου Κλαυδιανού, ο οποίος έλαβε ποσοστό 49,3%.
Παραιτήθηκε από δήμαρχος για να πολιτευτεί στις βουλευτικές εκλογές τον Ιούνιο του 1989, με τη Νέα Δημοκρατία και εξελέγη βουλευτής Ζακύνθου. Υπηρέτησε από τον Ιούνιο του 1989 ως τον Οκτώβριο του 1989.

Θάνατος και κηδεία
------------------

Ο Πυλαρινός απεβίωσε σε ηλικία 80 ετών, έπειτα από εγκεφαλική αιμορραγία (που είχε υποστεί έναν χρόνο πριν), στις 8 Σεπτεμβρίου 2007. Η κηδεία του έγινε δύο ημέρες αργότερα (10 Σεπτεμβρίου) από τον ιερό ναό της Ανάληψης στη Ζάκυνθο.

Οικογένεια
----------

Με τη σύζυγό του, Λωρέττα Λογοθέτη, ο Διονύσης Πυλαρινός απέκτησε δύο κόρες και έναν γιο.

Βιβλιογραφία
------------

* Μπάμπης Πυλαρινός, *Ο γιατρός Διονύσης Πυλαρινός*, εκδόσεις Περίπλους, 2018.

Παραπομπές
----------

1. ↑  ΕΦΥΓΕ ΕΝΑΣ ΕΥΠΑΤΡΙΔΗΣ ΤΗΣ ΖΩΗΣ ΚΑΙ ΤΗΣ ΠΟΛΙΤΙΚΗΣ, εφ. Η Ημέρα τση Ζάκυθος, 10 Σεπτεμβρίου 2007.
2. ↑  Αποτελέσματα Δημοτικών Εκλογών Δ. Ζακύνθου, ΕΕΤΑΑ.
3. ↑  Κοινοβουλευτική θητεία του Διονύσιου Χ. Πυλαρινού, ιστοσελίδα της Βουλής των Ελλήνων, ανακτήθηκε στις 18 Μαρτίου 2020.
4. ↑  Ερμής, Το τελευταίο αντίο στον Διονύση Πυλαρινό, 11 Σεπτεμβρίου 2007.
Ο **δικτυωτός σχηματισμός** (reticular formation) είναι ένα σύνολο νευρώνων και νευραξόνων το οποίο βρίσκεται στο στέλεχος και στο θάλαμο. Δέχεται αισθητικές ίνες όλων των συστημάτων, ενώ οι απαγωγές ίνες του δικτυωτού σχηματισμού επικοινωνούν με όλες τις ομάδες νευρώνων. Τα κύτταρά του έχουν μεγάλους δενδρίτες για να δέχονται συνάψεις από πολλά διαφορετικά συστήματα. Επηρεάζει τη λειτουργία των σκελετικών μυών, ρυθμίζει το αυτόνομο νευρικό σύστημα και το σύστημα ενδοκρινών αδένων, ενώ έχει βρεθεί ότι σχετίζεται με το επίπεδο συνείδησης.

Ο δικτυωτός σχηματισμός είναι μια διάχυτη δομή που σχηματίζει ένα δίκτυο νευρώνων και νευραξόνων στο στέλεχος και το θάλαμο. Μπορεί να διαιρεθεί σε τρεις στήλες οι οποίες είναι ξεκινώντας από τη μέση γραμμή, η μέση, η έσω και η έξω στήλη. Όσο πιο κοντά βρίσκεται στη μέση γραμμή ο νευρώνας, τόσο μεγαλύτερος είναι. Δεν έχει εντοπιστεί μια οργάνωση των νευρώνων σε επιμέρους ομάδες, αλλά νέες απεικονιστικές μέθοδοι έχουν δείξει ότι υπάρχουν οδοί που περιλαμβάνουν πολλά κύτταρα να συνάπτονται το ένα με το άλλο στην σειρά.

Λειτουργίες
-----------

Ο δικτυωτός σχηματισμός είναι μέρος του παλαιού τμήματος του εγκεφαλικού στελέχους και επιτελεί σημαντικές λειτουργίες, κάποιες από αυτές απαραίτητες για την επιβίωση.

1. Έλεγχος σκελετικών μυών. Έχει βρεθεί ότι ο δικτυωτός σχηματισμός επηρεάζει τη λειτουργία των άλφα και γάμμα νευρώνων, οι οποίοι σχετίζονται με τη δράση των σκελετικών μυών και τα αντανακλαστικά. Μέρος αυτών των μυών είναι οι λεγόμενοι αναπνευστικοί μύες, οι οποίοι υποβοηθούν την αναπνοή.
2. Έλεγχος σωματικής και σπλαχνικής αισθητικότητας.
3. Έλεγχος του αυτόνομου νευρικού συστήματος. Ο δικτυωτός σχηματισμός ασκεί έλεγχο στο αυτόνομο νευρικό σύστημα μέσω κέντρων στο πρόσθιο εγκέφαλο.
4. Έλεγχος ενδοκρινών αδένων. Μπορεί άμεσα ή έμμεσα να επηρεάσει τη λειτουργία της υπόφυσης.
5. Επίδραση βιολογικών ρυθμών, όπως π.χ. ο ύπνος
6. Σύστημα εγρήγορσης. Με κατάλληλα ερεθίσματα, ο δικτυωτός σχηματισμός μπορεί να προκαλέσει αφύπνιση του εγκεφάλου. Σχετίζεται με την συνείδηση και το βαθμό εγρήγορσης ενός ατόμου.
Ο **Βαλντέμαρ Φορνάλικ** (*Waldemar Fornalik,* 11 Απριλίου 1963 - Μισλενίτσε) είναι Πολωνός πρώην ποδοσφαιριστής, ο οποίος αγωνίστηκε σε ολόκληρη τη σταδιοδρομία του στη Ρουχ Χόζουβ και νυν προπονητής ποδοσφαίρου. Από τον Ιούλιο του 2012 έως τον Οκτώβριο του 2013, ήταν ο προπονητής της Εθνικής Πολωνίας.

Σταδιοδρομία ως παίκτης
-----------------------

Ο Φορνάλικ κέρδισε την Εκστρακλάσα 1988-89 με τη Ρουχ Χόζουβ.

Σταδιοδρομία ως προπονητής
--------------------------

Μετά το τέλος της ποδοσφαιρικής σταδιοδρομίας του, ο Φορνάλικ ξεκίνησε προπονητική σταδιοδρομία. Διετέλεσε προπονητής στη Γκούρνικ Ζάμπζε και στην Όντρα Βοντζίσουαβ. Τερμάτισε στην 3η θέση με τη Ρουχ Χόζουβ τη σεζόν 2009-10. Τη σεζόν 2011-12, οδήγησε τη Ρουχ Χόζουβ στη 2η θέση, την υψηλότερη θέση από τότε που κέρδισε τον τίτλο το 1989. 

Τον Ιούλιο του 2012, έγινε ο προπονητής της Εθνικής Πολωνίας, μετά την απόλυση του Φραντσίσεκ Σμούντα.   Στις 16 Οκτωβρίου 2013, μετά από μία ήττα με 0-1 από την Ουκρανία στο Χάρκοβο, η οποία επιβεβαίωσε ότι η Πολωνία δεν θα πήγαινε στους τελικούς του Παγκοσμίου Κυπέλλου του 2014 στη Βραζιλία και μία ήττα με 0-2 από την Αγγλία στο Στάδιο Γουέμπλεϊ την προηγούμενη νύχτα, η Πολωνική Ομοσπονδία Ποδοσφαίρου απέλυσε τον Φορνάλικ λόγω μη εκπλήρωσης των στόχων στο συμβόλαιο του.

Στις 19 Σεπτεμβρίου 2017 έγινε ο προπονητής της Πιάστ Γκλιβίτσε, με την οποία κέρδισε την Εκστρακλάσα τη σεζόν 2018-19.

Διακρίσεις
----------

###### Προπονητικές

Πιάστ Γκλιβίτσε
* Εκστρακλάσα: 2018-19

Παραπομπές
----------

1. ↑  (πολλαπλές γλώσσες) *Transfermarkt*. 214938. Ανακτήθηκε στις 9  Οκτωβρίου 2017.
2. 1 2  (Πολωνικά) *90minut.pl*. 458. Ανακτήθηκε στις 23  Σεπτεμβρίου 2022.
3. ↑  (πολλαπλές γλώσσες) *Transfermarkt*. 2469. Ανακτήθηκε στις 4  Απριλίου 2022.
4. ↑  «Waldemar Fornalik». 90 Minut. Ανακτήθηκε στις 8 Απριλίου 2009.
5. ↑
6. ↑  Κοζμίνσκι, Πιότρ (10 Ιουλίου 2012). "Fornalik succeeds Smuda at Poland helm". UEFA.com.
7. ↑  «Fornalik Appointed new Poland coach». *Goal.com*. 10 Ιουλίου 2012. Ανακτήθηκε στις 5 Φεβρουαρίου 2013.
8. ↑  «Fornalik succeeds Smuda at Poland helm». *FIFA.com*. 10 Ιουλίου 2012. Ανακτήθηκε στις 5 Φεβρουαρίου 2013.
9. ↑
10. ↑  «Waldemar Fornalik trenerem Piasta» (στα Πολωνικά). 90minut. 19 Σεπτεμβρίου 2017. Ανακτήθηκε στις 20 Σεπτεμβρίου 2017.
11. ↑  «Έγραψε ιστορία η Πιάστ Γκλίβιτσε στην Πολωνία». *www.aek365.org*. 19 Μαΐου 2019. Αρχειοθετήθηκε από το πρωτότυπο στις 23 Αυγούστου 2019.
Ο **Δημήτρης Ράπτης** (γεννημένος στις 26 Σεπτεμβρίου 1994) είναι Έλληνας επαγγελματίας πετοσφαιριστής. Έχει ύψος 192εκ και αγωνίζεται στη θέση του πασαδόρου.

Καριέρα
-------

Γεννημένος στην Αλεξανδρούπολη, ο Δημήτρης Ράπτης ξεκίνησε το βόλει από πολύ μικρή ηλικία στις ακαδημίες της Ορεστιάδας, στις οποίες παρέμεινε μέχρι το 2009.

Ήταν τότε που αποφάσισε να κάνει το μεγάλο βήμα στην καριέρα του και να μεταγραφεί στον Ολυμπιακό Πειραιώς, με τη φανέλα του οποίου αγωνίστηκε στα πρωταθλήματα ΕΣΠΕΔΑ Παίδων αλλά και Εφήβων, κατακτώντας μάλιστα πολλούς τίτλους. 

Το 2013 αποφάσισε να αφήσει τον Πειραιά και να μεταβεί στην Αργυρούπολη προκειμένου να μεταγραφεί στην τοπική ομάδα. Με την ομάδα της Αργυούπολης έφτασε μια ανάσα από την άνοδο στην Α1 Εθνική Κατηγορία, ωστόσο η ομάδα του δεν κατάφερε τελικά να πανηγυρίσει την άνοδο.Tον Σεπτέμβριο του 2014 ο Δημήτρης Ράπτης αγωνίστηκε στο πρωτάθλημα της Β’ Εθνικής (ΕΣΠΕΘΡ) με τη φανέλα της Νέας Βύσσας.Την Σεζόν 2016-2017 αγωνίστικε ως πασσαδόρος στην Α1 Εθνική κατηγορία με την ομάδα του Α.Ο.ΟΡΕΣΤΙΑΔΑΣ.Την Σεζόν 2017-2018 πείρε μετεγραφή στον Ροδιών Άθλησις.Την σεζόν 2018-2019 επέστρεψε στην Ορεστιάδα αυτή τη φορά στην ομάδα του Άθλου Ορεστιάδας οπου και πανηγύρισε την άνοδο στην Α1 την σεζόν 2021-2022 

* 3 Πρωταθλήματα ΕΣΠΕΔΑ Εφήβων: 2011, 2012, 2013
* 3 ΕΣΠΕΔΑ Παίδων: 2009, 2010, 2011
* 2 Αργυρές θέσεις Πανελλήνιο Εφήβων
* 2 Χάλκινες θέσεις Πανελλήνιο Εφήβων
* 1 Αργυρή Θέση Πανελλήνιο Παίδων
* 2 Χάλκινες Θέσεις Πανελλήνιο Παίδων
* 1 βράβευση καλύτερου πασσαδόρου ΕΣΠΕΔΑ

Πηγές
-----

* Το βιογραφικό του Δημήτρη Ράπτη
Συντεταγμένες: 38°06′35″N 21°31′02″E﻿ / ﻿38.10972°N 21.51722°E﻿ / 38.10972; 21.51722

Τα **Βλαχαίικα** (ή Βλαχέικα) είναι πρώην χωριό της πρώην επαρχίας Πατρών του Νομού Αχαΐας. Διοικητικά ανήκει στην Τοπική Κοινότητα (πρώην Κοινότητα) των Καραίικων του Δήμου Μόβρης αποτελώντας συνοικία του χωριού. Συνορεύουν με τα χωριά Καραίικα, Καραμμεσηναίικα, Γομοστό και Λιοσαίικα.

Ιστορικά στοιχεία
-----------------

Πρώτοι οικιστές αναφέρεται η οικογένεια Βλάχου από το Παγκράτι Καλαβρύτων, όπου οφείλει και το όνομα του. Η οικογένεια Βλάχου ήταν ποιμένες που αρχικά κατέβαιναν τον χειμώνα στην περιοχή για να εγκατασταθούν μόνιμα μετά το 1865. Αργότερα εγκαταστάθηκαν και άλλες οικογένειες από χωριά των Καλαβρύτων. Το 1958 συνδέθηκε οδικώς με τα Καραίικα, αναφέρεται με 41 κατοίκους το 1920 και 53 το 1928 αντίστοιχα. Στις αρχές του 20ού αιώνα η περιοχή ήταν ορμητήριο κλεφτών και γνωστότερος από αυτούς αναφέρεται ο Αντριόπουλος.

Το 1835 (Β.Δ. 8/4/1835) αποτέλεσε οικισμό του Δήμου Δύμης έως το 1912 (ΦΕΚ 256Α - 28/08/1912) οπότε έγινε οικισμός της νεοσύστατης κοινότητας Καραίικων, μέχρι το 1940 που έπαψε να είναι διακριτός οικισμός. Από το 1997 με το Σχέδιο Καποδίστριας αποτέλεσε συνοικισμό του δημοτικού, μετέπειτα κοινοτικού, διαμερίσματος Καραίικων.

Παραπομπές
----------

1. 1 2 3 4 5 6 7  ΟΜ.ΑΡ.Τ. 2001.
2. ↑  Λουλούδης 2010, σελ. 173.
3. ↑  Λουλούδης 2010, σελ. 172.
4. ↑  Ε.Ε.Τ.Α.Α. - Διοικητικές μεταβολές Κοινότητας Καραίικων Αχαΐας. eetaa.gr. Ανακτήθηκε: 28/10/2017.
5. ↑  Ε.Ε.Τ.Α.Α. - Διοικητικές μεταβολές Βλαχαίικων Αχαΐας. eetaa.gr. Ανακτήθηκε: 28/10/2017.

Πηγές
-----

* Ομάδα Αρχαιολογίας του τοπίου (ΟΜ.ΑΡ.Τ.), *Ιστορία Δυτικής Αχαΐας 2. Η κοινότητα Καραίικων στο χρόνο*, επιμέλεια: Βασίλης Χρονόπουλος, Εκδόσεις Περί Τεχνών, Πάτρα 2001. ISBN 960-86814-3-X.

Βιβλιογραφία
------------

* Θεόδωρος Η. Λουλούδης, *Αχαΐα. Οικισμοί, οικιστές, αυτοδιοίκηση*, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Εξωτερικοί σύνδεσμοι
--------------------

* Ε.Ε.Τ.Α.Α. - Διοικητικές μεταβολές Βλαχαίικων Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Καραίικων Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Κοινότητας Καραίικων Αχαΐας. eetaa.gr. Ανακτήθηκε: 28/10/2017.
Το **Γκούντισον Παρκ** (αγγλ.: *Goodison Park*) είναι ένα ποδοσφαιρικό γήπεδο που βρίσκεται στην περιοχή Γουάλτον της πόλης του Λίβερπουλ στην Αγγλία. Το Στάδιο είναι η έδρα της Έβερτον από την στιγμή της ολοκληρωσης του το 1892. Είναι ένα από τα πρώτα στάδια που κατασκευάστηκαν παγκοσμίως με σκοπό την διεξαγωγή αγώνων ποδοσφαίρου. Το γήπεδο είναι χτισμένο σε μια κατοικημένη περιοχή της πόλης του Λίβερπουλ 4,8 χλμ (3 μίλια) από το κέντρο της πόλης. Στο Γκούντισον Παρκ έχουν γίνει πολλές βελτιώσεις όλα αυτά τα χρόνια, και η σημερινή του χωρητικότητα είναι 39.572 θέσεις.

Ονομασία
--------

Το Σχέδιο του Γκούντισον Παρκ
Το γήπεδο πήρε το όνομά του Γκούντισον Παρκ, διότι το μήκος του βρίσκεται στην οδό Γκούντισον. Η οδός πήρε το ονομά της από ένα πολιτικό μηχανικό τον Τζόρτζ Γκούντισον οποίος παρείχε μια έκθεση λυμάτων στο τοπικό συμβούλιο του Γουάλτον.

Αγώνες
------

Το Γκούντισον Παρκ έχει φιλοξενήσει τους περισσότερους αγώνες της Πρέμιερ Λιγκ από κάθε άλλο γήπεδο στην Αγγλία. Εκτός από τα παιχνίδια της Έβερτον, στο γήπεδο έγινε ο Τελικός κυπέλλου Αγγλίας το 1894, πολλοί διεθνείς αγώνες, αλλά και 5 αγώνες για το Παγκόσμιο Κύπελλο Ποδοσφαίρου 1966, μεταξυ των οποίων και ο ένας ημιτελικός.

Υποσημειώσεις
-------------

1. ↑  «History of Goodison Park». Everton F.C. Αρχειοθετήθηκε από το πρωτότυπο στις 3 Φεβρουαρίου 2014. Ανακτήθηκε στις 25 Αυγούστου 2014.
2. ↑  «Club Directory». *Premier League Handbook Season 2009/10* (PDF). London: Πρέμιερ Λιγκ. 2009. σελ. 38. Αρχειοθετήθηκε από το πρωτότυπο (PDF) στις 6 Ιουνίου 2011. Ανακτήθηκε στις 25 Αυγούστου 2014.

Συνδέσεις
---------

* Οδηγός του Σταδίου στα αγγλικά
Ο **Γιόσιπ Ίλιτσιτς** (*Josip Iličić*, 29 Ιανουαρίου 1988) είναι Σλοβένος ποδοσφαιριστής ο οποίος αγωνίζεται ως επιθετικός μέσος για την Μαριμπορ και την εθνική ομάδα της Σλοβενίας.

Ο Ίλιτσιτς ξεκίνησε την καριέρα του από την Σλοβενική Μπονιφίκα και στη συνέχεια αγωνίστηκε για την Ίντερμπλοκ και τη Μάριμπορ, πρωτού πάει στην Ιταλία το 2010, για λογαριασμό της Παλέρμο. Το 2013 αποκτήθηκε από τη Φιορεντίνα και το 2017 από την Αταλάντα, για 5,5 εκατομμύρια ευρώ. Στην Αταλάντα είχε άμεσο αντίκτυπο και τη δεύτερη χρονιά στην ομάδα τη βοήθησε να κατακτήσει την τρίτη θέση στο πρωτάθλημα και να εξασφαλίσει θέση στο Τσάμπιονς Λιγκ της επόμενης χρονιάς, ενώ ο ίδιος χρίστηκε μέλος της ομάδας της χρονιάς για τη Σέριε Α. Την επόμενη χρονιά στο Τσάμπιονς Λιγκ στον γύρο των 16 εναντίον της Βαλένθια σκόραρε 4 γκολ στην νίκη με 4-3 στο Μεστάγια και έγινε ο πρώτος παίκτης που σκόραρε τέσσερα γκολ σε εκτός αγώνα στη φάση των νοκ-άουτ και ο γηραιότερος παίκτης που σκόραρε τέσσερα γκολ σε ένα αγώνα Τσάμπιονς Λιγκ.

Σε διεθνές επίπεδο, ο Ίλιτσιτς πραγματοποίησε το ντεμπούτο του με την εθνική Σλοβενίας το 2010 και έκτοτε έχει πραγματοποιήσει 65 συμμετοχές με το εθνόσημο.

Παραπομπές
----------

1. ↑  (πολλαπλές γλώσσες) *Transfermarkt*. 80351. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. josip\_ilicic/20952.
3. ↑  (πολλαπλές γλώσσες) *Transfermarkt*.
4. ↑  (πολλαπλές γλώσσες) *Soccerway*.
5. ↑  «Iličićev avtogram na pogodbo z Atalanto». *RTVSLO.si* (στα Σλοβενικά). Ανακτήθηκε στις 14 Μαΐου 2020.
6. ↑  «Iličić prvič v najenajsterici Serie A, kjer je Handanović že tretjič». *RTVSLO.si* (στα Σλοβενικά). Ανακτήθηκε στις 14 Μαΐου 2020.
7. ↑  «Valencia vs. Atalanta score: Josip Ilicic makes Champions League history with four goals as Atalanta advances». *CBSSports.com* (στα Αγγλικά). Ανακτήθηκε στις 14 Μαΐου 2020.
Βλαχερνίτισσα
Η **Βλαχερνίτισσα** είναι εικονογραφικός τύπος της Παναγίας, στην οποία η Θεοτόκος εικονίζεται μετωπικά, στηθαία ή ολόσωμη, με τα χέρια εκατέρωθεν υψωμένα σε στάση δέησης. Το βρέφος Ιησούς παριστάνεται μέσα σε μετάλλιο μπροστά στο στήθος της. Είναι τύπος Πλατυτέρας και όχι Βρεφοκρατούσας.

Διάδοση και παραλλαγές
----------------------

Η αναπαράσταση πρωτοεντοπίζεται στα τέλη του 9ου αι. Ο Φώτιος περιέγραφε μια τέτοια στη *Νέα Εκκλησία του Παλατίου* στην Κωνσταντινούπολη. Εντοπίζεται και στην κόγχη του Βήματος του ναού της Αγίας Σοφίας (11ος αιώνας), όπως και στα νομίσματα των αυτοκτατόρων Κωνσταντίνου Θ' Μονομάχου, Μιχαήλ ΣΤ΄, Κωνσταντίνου Δούκα και σε μολυβδόβουλα.

Αρχικά αναπαρίστατο δεομένη χωρίς το παιδί Ιησού και στη συνέχεια προστέθηκε το Θείο Βρέφος, οπότε έχουμε τον επικρατούντα τύπο της Βλαχερνίτισσας. Με την τελευταία παραλλαγή την βρίσκουμε σε Κομνηνάτα (11ος αι), σφραγίδες, γλυπτά (Μονή Ξηροποτάμου του Αγίου Όρους, εκκλησία Santa Maria Mater Domini της Βενετίας) και στη Μονή της Χώρας στην Κωνσταντινούπολη. Δεν πρόκειται για βρεφοκρατούσα Παναγία, αφού το παιδί Ιησούς βρίσκεται σε μετάλλιο και πάνω από το στήθος της Παναγίας, η οποία δεν το κρατά και δείχνει τον ευρισκόμενο ακόμα στην κοιλιά της Θείο Λόγο. Πρόκειται για την *Παρθένο της συλλήψεως* ή *Κυοφορούσα Παναγία*.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βλαχερνίτισσα** |

1. ↑  Καλοκύρης 1972, σελ. 74-75.
2. 1 2  Καλοκύρης 1972, σελ. 75.

Πηγές
-----

* Καλοκύρης, Κωνσταντίνος Δ. (1972). *Η Θεοτόκος εις την εικονογραφίαν Ανατολής και Δύσεως*. Θεσσαλονίκη: Πατριαρχικόν Ίδρυμα Πατερικών Μελετών.
Το **Δουκάτο του Ουρμπίνο** (ιταλικά: *Ducato di Urbino*) ήταν φέουδο της Αγίας Έδρας στην κεντρική-βόρεια Ιταλία. Τα εδάφη του Δουκάτου καταλάμβαναν περίπου το βόρειο τμήμα της σύγχρονης περιοχής του Μάρκε: συνόρευε με την Αδριατική Θάλασσα στα ανατολικά, τη Δημοκρατία της Φλωρεντίας στα δυτικά και τα Παπικά Κράτη στα νότια.

Το 1523 η πρωτεύουσα μεταφέρθηκε στο Πέζαρο. Μετά τον σύντομο κανόνα του Καίσαρα Βοργία το 1502–08, το δουκάτο πήγε στην παπική οικογένεια ντελλα Ρόβερε, η οποία κράτησε μέχρι το 1625, όταν ο Πάπας Ουρβανός Η΄ προσάρτησε στα παπικά κράτη ως *Legazione del Ducato di Urbino* και αργότερα ως *Legazione di Urbino*.

Παραπομπές
----------

* James Dennistoun (1851). *Memoirs of the Dukes of Urbino, Illustrating the Arms, Arts, and Literature of Italy, from 1440 to 1630: In Three Volumes*. Longman, Brown, Green and Longmans.  Volume One, Volume Two, Volume Three
* *History of the popes; their church and state (Volume III)* by Leopold von Ranke (Wellesley College Library, 2009)
* Franceschini, G. (1970), *I Montefeltro*. Milan.
* Ugolini, Filippo, (1859). *Storia dei conti e duchi d'Urbino*. Florence.
* Ugolini, Filippo, *Storia dei conti e duchi d'Urbino - volume 2*.

Εξωτερικοί σύνδεσμοι
--------------------

* Πολυμέσα σχετικά με το θέμα  Duchy of Urbino στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4119317-9

 |

 |
Ο **Δήμος Καμείρου** ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα βορειοανατολικά του νησιού και συνόρευε με τους περισσότερους δήμους του νησιού. Ο δήμος αποτελούνταν από επτά δημοτικά διαμερίσματα και είχε συνολικό πληθυσμό 5.145 κατοίκους. Έδρα του δήμου ήταν η Σορωνή.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:

 **Δ.δ. Σορωνής**  -- η Σορωνή [ 1.236 ]
 **Δ.δ. Απόλλωνα**  -- τα Απόλλωνα [ 997 ]
 **Δ.δ. Διμυλιάς**  [ 515 ] 
* η Διμυλιά [ 257 ]
* η Αγία Ελεούσα [ 258 ]

 **Δ.δ. Καλαβάρδα**  -- τα Καλαβάρδα [ 512 ]
 **Δ.δ. Πλατανίων**  [ 383 ] 
* τα Πλατάνια [ 383 ]

 **Δ.δ. Σαλάκου**  [ 607 ] 
* η Σάλακος [ 597 ]
* το Καπίον [ 2 ]
* ο Προφήτης Ηλίας [ 8 ]

 **Δ.δ. Φανών**  -- οι Φάνες [ 895 ]

Διοικητική ιστορία
------------------

Ο Δήμος Καμείρου συστάθηκε στις 4 Δεκεμβρίου 1997 με έδρα με την απόσπαση του οικισμού Σορωνή από την κοινότητα Σορωνής και τον ορισμό του ως έδρα του δήμου. To 2010 καταργήθηκε.

### Διατελέσαντες δήμαρχοι

Πρώτος δήμαρχος εξελέγη ο Στέφανος Δημητράς, ο οποίος υπηρέτησε συνολικά δύο θητείες και υπήρξε πρόεδρος της Κοινότητας Σορωνής. Τελευταίος δήμαρχος ήταν ο διάδοχός του, Δημήτριος Κρητικός. Όλες οι εκλογές έγιναν σε έναν γύρο.

| **Διάρκεια θητείας** | **Όνομα** (γέννηση-θάνατος) | **Ποσοστό % του νικητή (έτος/η διεξαγωγής εκλογών)** | **Σημειώσεις** |
| --- | --- | --- | --- |
| 1999-2006 | Στέφανος Δημητράς (1951-2019) | 74,23% (1998) / 52,19% (2002) | Πρώην ποδοσφαιριστής στην ομάδα της Ρόδου. Πρώτος δήμαρχος, πρόεδρος της κοινότητας Σορωνής. |
| 2007-2010 | Δημήτριος Κρητικός | 63,77% (2006) | Τελευταίος δήμαρχος πριν την ένταξή του στον Δήμο Ρόδου. |

Εξωτερικοί σύνδεσμοι
--------------------

* Δήμος Καμείρου

Παραπομπές
----------

1. ↑  ΦΕΚ 244Α, 4-12-1997 (pdf).
2. ↑  Διοικητικές μεταβολές Δήμου Καμείρου Δωδεκανήσου - ΕΕΤΑΑ.
3. ↑  Απεβίωσε σε νοσοκομείο των Αθηνών ο πρώην δήμαρχος Καμείρου Στέφανος Δημητράς, dimokratiki.gr, 6 Νοεμβρίου 2019.
4. ↑  ΕΕΤΑΑ, Αποτελέσματα εκλογών Δήμου Καμείρου από το 1998 ως το 2006.
Η **Γουάντι Ντέγκλα ΣΚ** (αγγλικά: *Wadi Degla Sporting Club*, αιγυπτιακά : وادي دجلة,) είναι ένας αιγυπτιακός ποδοσφαιρικός σύλλογος που εδρεύει στο Κάιρο. Τη σεζόν 2009-10, προβιβάστηκε στην 1η Κατηγορία για πρώτη φορά στην ιστορία της.

Ιστορία
-------

Τη σεζόν 2009-10, της 2η Κατηγορίας, η Γουάντι Ντέγκλα έγραψε ιστορία. Η ομάδα νίκησε την Ελ-Σεκά Ελ-Χαντίντ ΣΚ με 3-1, την τελευταία αγωνιστική του Πρωταθλήματος, για να σφραγίσει την άνοδο της στην ανώτατη κατηγορία της Αιγύπτου, το Πρωτάθλημα Αιγύπτου, για πρώτη φορά στην ιστορία της.  Χρειάστηκε μόνο μία σεζόν για να προβιβαστεί από τη Δεύτερη στην Πρώτη Κατηγορία. Αυτό είναι ένα ιστορικό επίτευγμα, το οποίο επιτεύχθηκε μόλις μία φορά πριν, από την *Al-Mokawloon Al-Arab* το 1981.

Σύλλογοι δορυφόροι
------------------

Η Γουάντι Ντέγκλα έχει μια μεγάλη ακαδημία ποδοσφαίρου νέων. Πρόκειται για ένα παρόμοιο έργο με εκείνο της ΑΣΕΚ Μιμοζά. Ο σύλλογος έχει στενή σχέση με την αγγλική Άρσεναλ.

Οι ακόλουθοι σύλλογοι είναι συνδεδεμένοι με τη Γουάντι Ντέγκλα: 

* Βέλγιο Λιρς
* Αγγλία Άρσεναλ
* Ελλάδα Εργοτέλης

Διακρίσεις και επιτεύγματα
--------------------------

### Εγχώριες

### Κύπελλο

* **Κύπελλο Αιγύπτου**
	+ **Φιναλίστ (1)  :** 2013

Παραπομπές
----------

1. 1 2  Maher, Hatem "Ο Wadi Degla προήχθη στην Premier League". Filgoal, 2010-5-12. Ανακτήθηκε στις 12 Μαΐου 2010.
2. ↑  "Wadi Degla στην 1η Κατηγορία ..." Αρχειοθετήθηκε 2010-05-20 στο Wayback Machine. Wadi Degla Επίσημη ιστοσελίδα. Ανακτήθηκε στις 22 Ιουνίου 2010.
3. ↑  Σχολή Ποδόσφαιρο Άρσεναλ
4. ↑  BBC.co.uk Η Arsenal δημιούργησε κατάστημα στο Κάιρο
5. ↑  K.Lierse SK   - Βελγικό ποδοσφαιρικό σύλλογο υπό την κυριότητα του Wadi Degla
6. ↑  μεταξύ μας[*νεκρός σύνδεσμος*]
7. ↑  «OFFICIAL: Maged Samy announced owner of Greek club». kingfut.com. 28 Ιουλίου 2017.

Εξωτερικοί σύνδεσμοι
--------------------

* Wadi Degla Επίσημη Ιστοσελίδα
Ο **Δήμος Κάτω Κλεινών** ήταν δήμος του Νομού Φλώρινας που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο Δήμο Φλώρινας. Βρισκόταν στα βόρεια του νομού, στα σύνορα με την Πρώην Γιουγκοσλαβική Δημοκρατία της Μακεδονίας. Αποτελούταν από 16 δημοτικά διαμερίσματα, καταλάμβανε έκταση 188,6 τ.χλμ. και είχε συνολικό πληθυσμό 3.963 κατοίκους (απογραφή 2001). Έδρα του δήμου ήταν οι Κάτω Κλεινές.

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):

 **Δ.δ. Κάτω Κλεινών**  -- οι Κάτω Κλεινές [ 455 ]
 **Δ.δ. Αγίας Παρασκευής**  -- η Αγία Παρασκευή [ 209 ]
 **Δ.δ. Ακρίτα**  -- ο Ακρίτας [ 134 ]
 **Δ.δ. Άνω Καλλινίκης**  -- η Άνω Καλλινίκη [ 325 ]
 **Δ.δ. Άνω Κλεινών**  -- οι Άνω Κλεινές [ 222 ]
 **Δ.δ. Εθνικού**  -- το Εθνικό [ 71 ]
 **Δ.δ. Κάτω Καλλινίκης**  -- η Κάτω Καλλινίκη [ 145 ]
 **Δ.δ. Κλαδορράχης**  [ 76 ] 
* η Κλαδορράχη [ 76 ]
* η Κοίμηση της Θεοτόκου [ 0 ]

 **Δ.δ. Κρατερού**  -- το Κρατερό [ 151 ]
 **Δ.δ. Μαρίνης**  -- η Μαρίνα [ 200 ]
 **Δ.δ. Μεσοκάμπου**  -- ο Μεσόκαμπος [ 133 ]
 **Δ.δ. Μεσοχωρίου**  -- το Μεσοχώρι [ 514 ]
 **Δ.δ. Νέου Καυκάσου**  -- ο Νέος Καύκασος [ 412 ]
 **Δ.δ. Νίκης**  -- η Νίκη [ 489 ]
 **Δ.δ. Παρορείου**  -- το Παρόρειο [ 38 ]
 **Δ.δ. Πολυπλατάνου**  -- το Πολυπλάτανο [ 389 ]

### Δήμαρχος

* 1999-2010: Δημήτριος Ηλιάδης (1954-) Διατέλεσε Αντιπεριφερειάρχης Φλώρινας από το 2011 ως το 2014.

Εξωτερικοί σύνδεσμοι
--------------------

* Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Φλώρινας |
| --- |
|  |
| Δήμοι | 
* Φλώρινας
* Αετού
* Αμυνταίου
* Κάτω Κλεινών
* Μελίτης
* Περάσματος
* Πρεσπών
* Φιλώτα
 |
|  |
| Κοινότητες | 
* Βαρικού
* Κρυσταλλοπηγής
* Λεχόβου
* Νυμφαίου
 |

 |
Η **Γουέντι Λι** **Σπίντλερ** (αγγλικά: Wendee Lee Spindler) (γενν. 20 Φεβρουαρίου1960) είναι Αμερικανίδα ηθοποιός φωνής, συγγραφέας και σκηνοθέτης.

Βιογραφία
---------

Η Λι σπούδασε χορό και θέατρο και αργότερα έγινε χορεύτρια πλήρους απασχόλησης στην εφηβεία της. Σύμφωνα με τη συνέντευξή της στα DVD του Magic Knight Rayearth, άρχισε να κάνει φωνές στο σχολείο και μπήκε σε μπελάδες για αυτό. Ο πρώτος της ρόλος φωνής anime ήταν στην παραγωγή Harmony Gold Robotech τη δεκαετία του 1980, όπου έδωσε τη φωνή της στη Vanessa Leeds, μία από τις χειριστές του SDF-1 Macross.

Εργάστηκε επίσης με τη Streamline σε διάφορες παραγωγές anime, συμπεριλαμβανομένου του Dragon Ball.Θα συνέχιζε να χορεύει και να εργάζεται με μερική απασχόληση ως make-up artist, χορογραφία και διδασκαλία χορού.

Οι κύριοι φωνητικοί ρόλοι της Λι στα anime περιλαμβάνουν τον Kei στη μεταγλώττιση του Pioneer του Akira, τη Faye Valentine στο Cowboy Bebop, τον Myōjin Yahiko στο Rurouni Kenshin, ο Haruhi Suzumiya στο The Melancholy of Haruhi Suzumiya, Konata Izumi στο Lucky Star κλπ. Έχει επίσης δουλέψει ως διευθύντρια ADR στο Bleach, Love Hina και Outlaw Star και ως διευθύντρια κάστινγκ στο The Night B4 Christmas. Το 2014-2015, εξέφρασε τη βασίλισσα Serenity στη επαναμεταγλώττιση του Viz Media της κλασικής σειράς Sailor Moon και της νέας σειράς Sailor Moon Crystal.

Άλλες σειρές που έχει δώσει τη φωνή της σε anime είναι η 2η ταινία του Cardcaptor Sakura, Magic Knight Rayearth,Mobile Suit Gundam 0080: War in the Pocket,Omishi Magical Theater: Risky Safety, Naruto, Naruto Shippuden, Blue Exorcist, Nura: Rise of the Yokai Clan: Demon Capital, Fate/Zero κλπ.

Παραπομπές
----------

1. ↑  (Αγγλικά) *Internet Movie Database*. nm0283253. Ανακτήθηκε στις 11  Ιανουαρίου 2016.
2. ↑  Ανακτήθηκε στις 21  Μαΐου 2019.
3. ↑  Ανακτήθηκε στις 14  Ιουνίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 78583812
* LCCN: no2008044503

 |

 |
Ο **Βασίλειος της Άγκυρας**, ήταν χριστιανός ιερέας στην Άγκυρα της Γαλατίας κατά τον 4ο αιώνα. Πολύ λίγες πληροφορίες για τη ζωή του διατηρούνται σε ένα μεταφραστικό έργο: «*Η Ζωή και οι Πράξεις του Μαρτύρου Ιερέα Βασιλείου*» (αγγλικά: Life and Deeds of the Martyred Priest Basil‎).

Βίος
----

Πολέμησε ενάντια στους ειδωλολάτρες και τους Αρειανούς. Ο Βασίλειος υπερασπίστηκε τον επίσκοπο Μάρκελλο ενάντια στον ιεράρχη που εκδιώχθηκε από τους Αρειανούς, όπως επίσης, αυτός και οι ιερατικοί που είχαν σταλεί μαζί του στην Σύνοδο δήλωσαν ότι ο Υιός είχε παρόμοια ουσία με τον Πατέρα, ακολουθώντας ένα (Ομοιοσιανό) Σύμβολο της Πίστεως από το 341.

Η Σούδα αναφέρει πως ήταν επίσκοπος της Άγκυρας και ιατρός.

Όταν ο αυτοκράτορας Ιουλιανός ο Αποστάτης (361-363) έφτασε στην πόλη της Άγκυρας, ο Βασίλειος ομολόγησε την πίστη του στον Χριστό ενώπιόν του στη δίκη και καταδίκασε τον αυτοκράτορα για την αποστασία του. Ο Ιουλιανός διέταξε να κοπούν λωρίδες δέρματος από την πλάτη του ως τιμωρία για τα λεγόμενά του. Ο Βασίλειος υπέμεινε τα βασανιστήρια με μεγάλη υπομονή. Όταν άρχισαν να χτυπούν τους ώμους και το στομάχι του με καυτές ράβδους, έπεσε κάτω και φώναξε: «Ω Χριστέ, φως μου! Ω Ιησού, ελπίδα μου! Ήσυχο επίνειο από τη φουρτουνιασμένη θάλασσα. Σε ευχαριστώ, Κύριε Θεέ των πατέρων μου, που άρπαξες την ψυχή μου από το λάκκο της κόλασης και διατήρησες το Όνομά Σου μέσα μου χωρίς χρώση! Επέτρεψέ μου να ολοκληρώσω τη ζωή μου ως νικητής και να κληρονομήσω την αιώνια ζωή σύμφωνα με την υπόσχεση που έδωσες στους πατέρες μου. Τώρα δέξου την ψυχή μου εν ειρήνη, παραμένοντας σταθερή σε αυτήν την εξομολόγηση! Επειδή είσαι ελεήμων και μεγάλο είναι το έλεός Σου, Εσύ που ζείς και διαμένεις σε όλους τους αιώνους. Αμήν.».

Έχοντας κάνει μια τέτοια προσευχή, και έχοντας ξεσκιστεί παντού από τις καυτές ράβδους, ο Βασίλειος "παρέδωσε την ψυχή του στα χέρια του Θεού". Πέθανε στις 29 Ιουνίου 362. Η Ορθόδοξη αλλά και η Καθολική Εκκλησία τον θεωρούν άγιο και τιμούν την μνήμη του στις 22 Μαρτίου εκάστου έτους (μεταφέρθηκε απο τις 29 Ιουνίου στις 22 Μαρτίου λόγω της γιορτής των Αγίων Πέτρου και Παύλου).

Δείτε επίσης
------------

* Αρειανική διαμάχη
* Μέγας Κωνσταντίνος
* Πρώτη Σύνοδος της Νίκαιας

Παραπομπές
----------

1. ↑  Online, Catholic. «St. Basil of Ancyra - Saints & Angels». *Catholic Online* (στα Αγγλικά). Ανακτήθηκε στις 22 Οκτωβρίου 2020.
2. ↑  «St. Basil of Ancyra». *Catholic.net* (στα Αγγλικά). Ανακτήθηκε στις 22 Οκτωβρίου 2020.
3. ↑  Philostorgius, in Photius, *Epitome of the Ecclesiastical History of Philostorgius*, βιβλίο 4ο, κεφάλαιο 11.
4. ↑  «Suda on Basil of Ancyra». *topostext.org*. Ανακτήθηκε στις 22 Οκτωβρίου 2020.
5. 1 2  «Hieromartyr Basil of Ancyra». *www.oca.org*. Ανακτήθηκε στις 22 Οκτωβρίου 2020.
6. ↑  «Εορτολόγιο: Σήμερα, 22 Μαρτίου, γιορτάζει…». *Athens Voice*. Ανακτήθηκε στις 22 Οκτωβρίου 2020.
7. ↑  «ВАСИЛИЙ». *www.pravenc.ru*. Ανακτήθηκε στις 22 Οκτωβρίου 2020.
Ο **Δημήτρης Τηνιακός** (1920 - 9 Δεκεμβρίου 1997) ήταν Έλληνας ζωγράφος και ποιητής.

Βιογραφία
---------

Γεννήθηκε στην Άνδρο το 1920, (κατ΄ άλλους το 1915), και ήταν μόνιμος κάτοικος Κορυδαλλού (Πειραιάς). Υπήρξε διπλωματούχος της Σχολής Καλών Τεχνών. Στο εργαστήριο του Κωνσταντίνου Παρθένη σπούδασε ζωγραφική, ενώ από τον Γιάννη Κεφαλληνό διδάχτηκε τη χαρακτική. Είχε πάρει μέρος σε πολλές ομαδικές εκθέσεις τόσο του εσωτερικού όσο και του εξωτερικού και σε όλες τις μεταπολεμικές εκθέσεις του Ζαππείου. Ο ίδιος είχε παρουσιάσει περισσότερες από 20 ατομικές εκθέσεις.

Διακρίθηκε κυρίως για την επίδοσή του στη χαρακτική και στην ακουαρέλα. Τα χαρακτηριστικά των έργων του είναι η άψογη τεχνική συνδυαζόμενη με ένα συγκρατημένο λυρικό αίσθημα. Έργα του κοσμούν σήμερα Τράπεζες, Δήμους και άλλους φορείς. Το 1989 η Εθνική Πινακοθήκη τον τίμησε με ιδιαίτερη έκθεση των έργων του.

Πέθανε στις 9 Δεκεμβρίου του 1997 από καρκίνο και κηδεύτηκε με δημοτική δαπάνη.

Πηγές
-----

* «Πειραϊκόν Ημερολόγιον», Αρχείο Πειραϊκών Σπουδών (1966) τομ.1ος σελ.78
Οι **Βαρμακίδες** (περσικά: برمکیان Barmakīyān, αραβικά: البرامكة al-Barāmikah, από το σανσκριτικό: प्रमुख pramukha=ηγέτης, αρχηγός, διοικητής, αξιωματούχος) ήταν επιφανής οικογένεια από την πόλη Μπαλχ της Βακτρίας, αρχικώς βουδιστές, που κατέκτησαν μεγάλη πολιτική δύναμη υπό τους Αββασίδες χαλίφηδες της Βαγδάτης.

Ο Χαλίντ, γιος του γενάρχη Μπαρμάκ, έγινε βεζίρης του ας-Σαφφάχ, του πρώτου Αββασίδη χαλίφη. Ο γιος του, Γιαχία, βοήθησε τον Χαρούν αρ-Ρασίντ να καταλάβει το θρόνο του χαλίφη και κατέστη ο ισχυρότερος, μετά τον χαλίφη, αξιωματούχος στην αββασιδική αυτοκρατορία. Οι Βαρμακίδες ήταν αξιοθαύμαστοι για το μεγαλείο τους, τη λαμπρότητα και τη φιλοξενία τους, μέχρι την ξαφνική καθαίρεσή τους από τον Χαρούν το 803. Από τους δυο γιους του Χαλίντ, που είχαν διατελέσει κυβερνήτες πολλών επαρχιών και κατείχαν υψηλές θέσεις στην αυλή, ο Φατζλ φυλακίστηκε και ο Τζαφάρ εκτελέστηκε. Μνημονεύονται σε κάποιες ιστορίες στις *Αραβικές Νύχτες*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 811172
* GND: 118933345

 |

 |

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Barmakids  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **δήμος Διρφύων** ήταν ορεινός δήμος του νομού Ευβοίας μέχρι το 2010, ο οποίος το 2011 συγχωνεύτηκε στο νέο Δήμο Διρφύων - Μεσσαπίων σύμφωνα με το Σχέδιο Καλλικράτης. Βρίσκεται στο κεντρικό τμήμα του νησιού, στις πλαγιές της Δίρφης. Απλώνεται σε μια μεγάλη έκταση από τις πλαγιές της Δίρφης μέχρι τις ακτές του Αιγαίου. Ο δήμος αποτελείτο από 11 δημοτικά διαμερίσματα, καταλάμβανε έκταση 344,1 τ.χλμ. και είχε συνολικό πληθυσμό 7.038 κατοίκους. Έδρα του ήταν η Στενή Δίρφυος.

Ο δήμος αποτελείτο από τα παρακάτω δημοτικά διαμερίσματα και οικισμούς:

 **Δ.δ. Στενής Δίρφυος**  [926]
* η Στενή Δίρφυος [691]
* η Κάτω Στενή [233]
* ο Πύργος [2]

 **Δ.δ. Αγίου Αθανασίου**  -- ο Άγιος Αθανάσιος [373]
 **Δ.δ. Αμφιθέας**  -- η Αμφιθέα [357]
 **Δ.δ. Βούνων**  -- οι Βούνοι [137]
 **Δ.δ. Γλυφάδας**  [325]
* η Γλυφάδα [216]
* η Αγριοσυκιά [43]
* τα Κοτσίκια [22]
* η Νίκη [44]

 **Δ.δ. Θεολόγου**  -- ο Θεολόγος [580]
 **Δ.δ. Καθενών**  -- οι Καθενοί [637]
 **Δ.δ. Καμπιών**  [397]
* τα Καμπιά [341]
* τα Κάτω Καμπιά [18]
* το Σκουντέρι [38]

 **Δ.δ. Λούτσας**  -- η Λούτσα [410]
 **Δ.δ. Μίστρου**  [484]
* ο Μίστρος [371]
* ο Άνω Μίστρος [111]
* το Μαυρόπουλο [2]

 **Δ.δ. Παλιούρα**  -- ο Παλιούρας [652]
 **Δ.δ. Πισσώνος**  -- ο Πισσώνας [766]
 **Δ.δ. Πούρνου**  -- ο Πούρνος [399]
 **Δ.δ. Στροπώνων**  [865]
* οι Στρόπωνες [591]
* η Αγία Ειρήνη [52]
* η Λάμαρη [95]
* η Παραλία Χιλιαδού [127]

Δήμαρχοι
--------

Ο Ιωάννης Μπουροδήμος του Παναγιώτη ήταν ο τελευταίος Δήμαρχος Διρφύων πριν τη συγχώνευση του Δήμου το 2011. Είχε εκλεγεί και το 2006 αλλά και το 2002.

Αναφορές
--------

1. ↑  «Δήμος Διρφύων Ευβοιας, αποτελέσματα εκλογών 2006». Υπουργείο Εσωτερικών. Ανακτήθηκε στις 30 Ιανουαρίου 2011.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Εύβοιας |
| --- |
|  |
| Δήμοι | 
Χαλκιδέων · Αιδηψού · Αμαρυνθίων · Ανθηδόνος · Αρτεμισίου · Αυλίδας · Αυλώνα · Διρφύων · Δυστίων · Ελυμνίων · Ερέτριας · Ιστιαίας · Καρύστου · Κηρέως · Κονιστρών · Κύμης · Ληλαντίων · Μαρμαρίου · Μεσσαπίων · Νέας Αρτάκης · Νηλέως · Σκύρου · Στυραίων · Ταμιναίων · Ωρεών |
|  |
| Κοινότητες | 
Καφηρέως · Λιχάδας |

 |
Ο Βασίλειος Β΄ έθεσε τον Δαβίδ Αριανίτη σε υψηλές στρατιωτικές και διοικητικές θέσεις.
**Ο Δαβίδ Αρ(ε)ιανίτης** ήταν υψηλόβαθμος βυζαντινός διοικητής στις αρχές του 11ου αιώνα.

Προέλευση
---------

Η προέλευση του επωνύμου είναι αβέβαιη και έχουν προταθεί διαφορετικές θεωρίες, που κυμαίνονται από διάφορες ανθρωπονομαστικές και τοπωνυμικές προελεύσεις της ινδοευρωπαϊκής λέξης *arya*, έως το όνομα μίας μικρής ιλλυρικής φυλής, των Arinistae/Armistae. Το όνομα «Αρ(ε)ιανίτης» θεωρείται επομένως ότι είναι αλβανικής καταγωγής. Ο Δαβίδ θεωρείται μερικές φορές το πρώτο μέλος της φάρας των Αριανίτη, η οποία ήταν ενεργή στην ύστερη μεσαιωνική Αλβανία, αλλά η σύνδεση δεν μπορεί να επαληθευτεί λόγω έλλειψης πηγών.

Βιογραφία
---------

Ο Δαβίδ Αριανίτης εμφανίζεται για πρώτη φορά το 999/1000, έχοντας τον βαθμό του *πατρικίου*. Εκείνη τη χρονιά ονομάστηκε από τον Βυζαντινό Αυτοκράτορα Βασίλειο Β΄ ως *δούκας* της Θεσσαλονίκης (ή ενδεχομένως, αν και αυτό δεν αναφέρεται ρητά, *δομέστικος των Σχολών* της Δύσης), διάδοχος του Νικηφόρου Ουρανού, ο οποίος μεταφέρθηκε στη διοίκηση της Αντιόχειας. Μάλλον παρέμεινε στην ίδια θέση μέχρι περίπου το 1014, όταν ο Θεοφύλακτος Βοτανειάτης πιστοποιείται ότι κατείχε τη θέση.

Το 1016 στον Αριανίτη ανατέθηκε να καταλάβει το βουλγαρικό φρούριο της Στρούμιτσα· κατά την αποστολή κατέλαβε και το φρούριο της Θερμίτζας. Το 1017 ο Αυτοκράτορας Βασίλειος Β΄ εισέβαλε στη Βουλγαρία με μεγάλο στρατό. Στόχος του ήταν η πόλη της Καστοριάς, που έλεγχε το δρόμο μεταξύ της Θεσσαλίας και των ακτών της σημερινής Αλβανίας. Έστειλε τμήματα του στρατού του υπό τον Αριανίτη και τον Κωνσταντίνο Διογένη, για να λεηλατήσουν την Πελαγονία. Ο ίδιος ο Βασίλειος Β΄ κατάφερε να καταλάβει αρκετά από τα μικρά βουλγαρικά κάστρα, αλλά όλες οι προσπάθειες κατάληψης της Καστοριάς παρέμεναν μάταιες.

Μετά το τέλος του τσάρου Ιβάν Βλαντισλάβ τον Φεβρουάριο του 1018 και την κατάρρευση της βουλγαρικής αντίστασης, ο Βασίλειος Β΄ τοποθέτησε τον Δαβίδ Αριανίτη ως *στρατηγό αυτοκράτορα* των Σκοπίων και ως *κατεπάνο* της κατακτημένης Βουλγαρίας, υπονοώντας εξουσίες διοίκησης επί των άλλων περιφερειακών διοικητών στα βόρεια Βαλκάνια (το Σίρμιο με το Ρας και το Δυρράχιο).

Παραπομπές
----------

1. 1 2  Shuteriqi, Dhimitër (2012). Zana Prela, επιμ. *Aranitët: Historia - Gjenealogjia - Zotërimet*. Toena. σελίδες 20–9, 50–1. ISBN 978-99943-1-729-5.
2. ↑  Schramm, Gottfried (1994). *Anfänge des albanischen Christentums: die frühe Bekehrung der Bessen und ihre langen Folgen*. Rombach. ISBN 9783793090830. Ja, schon früher war einer arbanitischen Familie offenbar der Aufstieg in die Reichsaristokratie gelungen, wenn mit Recht aus dem Namen der Familie der Arianitai auf albanischen Ursprung geschlossen wurde. Der Patrikios David Arianites sah sich ...
3. 1 2 3 4  «David Areianites (#21348)». *David Areianites (#21348)*. De Gruyter. 2013. .
4. ↑  Stephenson, Paul (2003). *The Legend of Basil the Bulgar-Slayer*. Cambridge University Press. σελ. 39. ISBN 978-0-521-81530-7.
Ο **δήμος Δημητσάνας** ήταν ορεινός δήμος του νομού Αρκαδίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γορτυνίας. Βρισκόταν στο δυτικό τμήμα του νομού και περικλυόταν από τους δήμους Τρικολώνων, Ηραίας, Γόρτυνος, Λαγκαδίων και Βυτίνας. Ήταν ένας από τους δήμους που συγκροτούσαν την επαρχία Γορτυνίας. Ο δήμος αποτελούταν από 7 δημοτικά διαμερίσματα και είχε συνολικό πληθυσμό 1.337 κατοίκους. Η έκταση του δήμου ήταν 110,7 τ.χλμ.. Έδρα του δήμου ήταν η Δημητσάνα.

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ.δ. Δημητσάνης**  [ 730 ]
* η Δημητσάνα [ 611 ]
* η Καρκαλού [ 75 ]
* η Μονή Αιμυαλών ή Φιλοσόφου [ 5 ]
* το Παλαιοχώριον [ 39 ]

 **Δ.δ. Ζατούνης**  [ 203 ]
* η Ζάτουνα [ 75 ]
* ο Βλόγγος [ 54 ]
* ο Μάρκος [ 74 ]

 **Δ.δ. Ζιγοβιστίου**  -- το Ζιγοβίστιον [ 142 ]
 **Δ.δ. Μελισσόπετρας**  -- η Μελισσόπετρα [ 51 ]
 **Δ.δ. Παναγίας**  -- η Παναγία [ 91 ]
 **Δ.δ. Ράδου**  -- ο Ράδος [ 65 ]
 **Δ.δ. Ριζοσπηλιάς**  [ 55 ]
* η Ριζοσπηλιά [ 33 ]
* η Κάτω Ριζοσπηλιά (τ.Μικροχώριον) [ 22 ]

Εξωτερικοί Σύνδεσμοι
--------------------

* Δήμος Δημητσάνας

  


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Αρκαδίας |
| --- |
|  |
| 
Βαλτετσίου · Βόρειας Κυνουρίας · Βυτίνας · Γόρτυνος · Δημητσάνας · Ηραίας · Κλείτορος · Κοντοβάζαινας · Κορυθίου · Λαγκαδίων · Λεβιδίου · Λεωνιδίου · Μαντινείας · Μεγαλόπολης · Σκυρίτιδας · Τεγέας · Τρικολώνων · Τριπόλεως · Τροπαίων · Τυρού · Φαλαισίας · Φαλάνθου · Κοινότητα Κοσμά |

 |
Το **Βικτόρια Στέιντιουμ** είναι ένα πολλαπλών χρήσεων γήπεδο στο Γιβραλτάρ. Αυτό τον καιρό χρησιμοποιείται κυρίως για την διεξαγωγή ποδοσφαιρικών αναμετρήσεων, ενώ έχει χωρητικότητα της τάξεως των 5.000 θέσεων. Βρίσκεται σε κοντινή απόσταση από το Αεροδρόμιο του Γιβραλτάρ, μόλις λίγα μέτρα από την Λεωφόρο Ουίνστον Τσόρτσιλ. Έλαβε το όνομα της γυναίκας του φιλάνθρωπου από το Γιβραλτάρ, Τζον ΜακΙντος.

Το γήπεδο έχει, επίσης, φιλοξενήσει αναμετρήσεις κρίκετ μετά το 1993. Συγκεκριμένα, φιλοξένησε την πρώτη του αναμέτρηση κρίκετ όταν η Μέριλμποουν Κρίκετ Κλαμπ επισκέφτηκε το Γιβραλτάρ το 1993 για μια αναμέτρηση απέναντι στην Εθνική Γιβραλτάρ.

Μετά την αποδοχή της Ποδοσφαιρικής Ομοσπονδίας Γιβραλτάρ ως πλήρους μέλους της UEFA τον Μάιο του 2013, αποφασίστηκε το υπό κατασκευή Γιουρόπα Πόιντ Στέιντιουμ να αντικαταστήσει το Βικτόρια Στέιντιουμ ως εθνικό στάδιο του Γιβραλτάρ.

Εικόνες
-------

* Πανοραμική όψη του Βικτόρια ΣτέιντιουμΠανοραμική όψη του Βικτόρια Στέιντιουμ
* Άποψη της δυτικής κερκίδας του Βικτόρια ΣτέιντιουμΆποψη της δυτικής κερκίδας του Βικτόρια Στέιντιουμ

Δείτε επίσης
------------

* Ποδόσφαιρο στο Γιβραλτάρ
* Αθλητισμός στο Γιβραλτάρ

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  Doyle, Paul. «Gibraltar set to be new kids on the Rock as Uefa votes on its future». Guardian.co.uk. Ανακτήθηκε στις 24 Μαΐου 2013.